b'\n_START_ARTICLE_\nTanin (pesni\xc5\xa1ka zbirka)\n_START_PARAGRAPH_\nTanin je pesni\xc5\xa1ka zbirka Milana Vinceti\xc4\x8da. Zbirka je iz\xc5\xa1la leta 1997 pri zalo\xc5\xbebi Pomurski zalo\xc5\xbebi.\n_START_SECTION_\nVsebina\n_START_PARAGRAPH_\n\xc5\xbde naslov zbirke ka\xc5\xbee na pesnikov premik v obmo\xc4\x8dje trpkej\xc5\xa1ih ob\xc4\x8dutij. Zbirka je sestavljena simetri\xc4\x8dno - uvodna in sklepna nenaslovljena pesem obdajata sedem ciklov, od katerih vsak vsebuje sedem pesmi. Te so zgrajene iz treh kitic, ki jih tvorijo \xc5\xa1tirje verzi._NEWLINE_Vsebina pesmi se navezuje na pesni\xc5\xa1ke ostanke davnih svetov, ki pa tako kot sedanjost ostajajo nejasni, kar spada med tipi\xc4\x8dne postmoderne prvine. Avtor zdru\xc5\xbeuje svoje lastne spomine z ostanki daljnih \xc4\x8dasov in i\xc5\xa1\xc4\x8de prehode med svetovi._NEWLINE_Uvodna cikla zbirke sta Podobe in Odjuga; sledi jima cikel Satirikon. V slednjem se avtor odpira iskanju smisla in svoje delo navezuje na opuse drugih slovenskih pesnikov, predvsem Kajetana Kovi\xc4\x8da in Milana Jesiha.'